Tech-virksomhed udnytter træernes teknologiske kapacitet

På verdens miljødag - for at skabe opmærksomhed omkring behovet for bæredygtigt lederskab i erhvervslivet. Lancerer den hurtigt voksende Tech-virksomhed deres genplantningsprojekt i samarbejde med NGO WeForest.

ABAX AS er en førende leverandør af telematik, der giver virksomheder med firmabiler muligheden for at overvåge emissionsrelaterede hændelser knyttet til kørsel. De kan se nøjagtigt, hvilke omkostninger der er forbundet med ugunstig køreadfærd.

Hvert køb af et abonnement bidrager direkte til genplantningsprojektet, der i øjeblikket er i gang i Malawi for at genoprette skoven ved Mount Mulanje. I det første år med WeForest har ABAX forpligtet sig med 100.000 € til at støtte assisteret foryngelse af 80 ha, tilsvarende cirka 96 fodboldbaner. Indtil videre har projektet gendannet 320.000 træer på tværs af 256 ha skov.

Hvorfor genplantning?

’Vi har valgt at plante træer, fordi træer er den bedste teknologi vi har til at fjerne kuldioxid fra atmosfæren. Hos ABAX har vi fokus på teknologien som vi kan stole på i fremtiden’ siger Chief Performance Officer Bruce Atle Karlsen. Prognoserne for globale temperaturstigninger har fået ABAX til at tage en aktiv og engageret position i branchen. Plantning af træer og gendannelse af skove vil bidrage til en reduktion af udledningen af overskydende CO2 fra atmosfæren.

Men det handler ikke kun om at plante træer

I januar vedtog ABAX et planetdrevet mål med en målsætning om at være kulstofneutral i 2022. Dedikeret personale er begyndt med forskellige initiativer for at reducere virksomhedens udledninger. Som at udskifte hele virksomhedens flåde til fuld-elektrisk og ændre til bæredygtig produktemballage. ABAXs teknologiske software giver også kunderne muligheden for at gøre det samme. Hvilket hjælper med at fremtidssikre deres virksomheder mod den uundgåelige miljørapportering, der kommer. ABAX bestræber sig på at samarbejde med deres værdikæde med det formål, at skabe mere bæredygtige forretninger med deres leverandører. De inviterer også lokale organisationer til at tilslutte sig og mobilisere en bæredygtig praksis i erhvervslivet.

WeForest

WeForest er en international, non-profit organisation, der samarbejder med virksomheder og videnskabelige partnere for at udvikle skalerbare og varige løsninger, der gendanner nedbrudte skovlandskaber. Genplantningsprojekter tager hensyn til lokalsamfundene og udvikler bæredygtige levebrødsalternativer for at sikre, at både naturen og samfundet kan leve sammen i harmoni.

3.4 millioner hektar skov dækkede en tredjedel af landet Malawi, men 65% af disse skove er nu blevet ryddet på grund af den store afhængighed af byggetræ og trækul. Dette forventes at øge på grund af den voksende befolkning. WeForest arbejder med Malawis regerings afdeling for skovbrug, Mulajne Mountain Conservation Trust, samt 10 lokale planteskoler. Alt sammen i en samlet indsats for at bevare skovens biologiske mangfoldighed, gendanne 2 typer af skov, skabe beskæftigelse og alternative indkomstkilder for lokalsamfundene og stoppe den aktuelle skovrydning.

Se mere om vores samarbejde med WeForest her: <https://www.weforest.org/partner/abax>

Læs mere om ABAXs vej til at blive kulstofneutral: <https://www.abax.com/dk/CSR>

Kontakt:

**Taryn Lynne Sumpton**

Project Manager Marketing

Mobile +47 902 56 108

Email: [taryn.sumpton@abax.no](mailto:taryn.sumpton@abax.no)